Suresh 119 Views
మార్కెట్లపై ఫెడ్‌రిజర్వు మినిట్స్‌ ఛాయలు
ముంబై, ఆగస్టు 17: అమెరికాఫెడ్‌రిజర్వు గత సమీక్ష మినిట్స్‌ వివరాలు వెల్లడవుతాయన్న ఆసక్తితో ఇన్వె స్టర్లు మార్కెట్లలో వేచిచూసేధోరణి అవలంభించారు. దీనితో ఎంపికచేసిన సూచీలన్నీ కూడా దిగువస్థాయిలోనే ట్రేడింగ్‌ ముగించాయి. న్యూయార్క్‌ ఫెడ్‌ అధ్యక్షుడు విలియమ్‌ డూడ్లీ మాట్లాడుతూ ఫెడ్‌ రిజర్వు వడ్డీరేట్లను సెప్టెంబరు నుంచి పెంచే అవకాశం ఉందని ప్రకటించారు. దీనితో ఇన్వెస్టర్లు ఈక్వి టీల నుంచి బాండ్లమార్కెట్లవైపు పరుగులుతీసే అవకాశం లేక పోలేదు. మినిట్స్‌ద్వారా స్పష్టమైన సమాచారం వస్తుందన్న ఆశలతో సెన్సెక్స్‌ 59 పాయింట్లు దిగువన 28005 వద్ద స్థిరపడితే నిఫ్టీ 50సూచి 19 పాయింట్ల దిగువన 8624 పాయింట్లవద్ద స్థిరపడింది. మార్కెట్లలో బిఎస్‌ఇ మిడ్‌ క్యాప్‌, స్మాల్‌క్యాప్‌ సూచీలు ఒకటిశాతం చొప్పున క్షీణిం చాయి. ఇక యూరోపియన్‌ మార్కెట్లపరంగాచూస్తే బుధవారం కొంతమేర మార్పులు చోటుచేసుకున్నాయి. ఆస్ట్రియన్‌ సంస్థ వీనర్‌బెర్గర్‌, డేనిష్‌ సంస్థ కార్ల్స్‌బెర్గ్‌, యుకె బీమాసంస్థ అడ్మిరల్‌గ్రూప్‌ వంటివి అన్నీ ఆర్థిక ఫలితాల తర్వాత నీరసించాయి. చైనాషేర్లు చైనా ఈక్విట ీలకు మరింత చేరువ అయ్యేందుకు ప్రభుత్వం అనుమ తులు ఆమోదించడంతో కొంతమేర షేర్లు దిగజారాయి. హాంకాంగ్‌ద్వారా విదేశీషేర్లు చైనా ఈక్విటీల్లోనికి ఆనుమతిస్తు న్నట్లు ప్రకటించింది. మెయిన్‌ల్యాండ్‌ చైనా, షాంఘై కాంపోజిట్‌ సూచి 0.02శాతం హాంకాంగ్‌, హ్యాంగ్‌షెంగ్‌ సూచి 0.48శాతం దిగువన ముగిసాయి. మెటల్‌కంపెనీల షేర్లు ఆకర్షణీయంగా మారాయి. నిఫ్టీ మెటల్‌ సూచి, బిఎస్‌ఇ మెటల్‌సూచీలు రెండుశాతం చొప్పున పెరిగాయి. టాటాస్టీల్‌, హిందాల్కోఇండస్ట్రీస్‌, జెఎస్‌డబ్ల్యుస్టీల్‌, ఎపిఎల్‌ అపోలో ట్యూబ్స్‌ వంటివి 52వారాల గరిష్టానికి చేరాయి. సెయిల్‌, కోల్‌ ఇండియా, ఎన్‌ఎండిసి సంస్థలు రెండుశాతం చొప్పున పెరిగాయి. టాటాస్టీల్‌ ఐఐటితో ఒప్పందం చేసుకుంది. ఐఐటి మద్రాస్‌ రీసెర్చిపార్కులో ఒక కేంద్రం ఏర్పాటు చేసేందుకు నిర్ణయించింది. మూడుశాతం కంపెనీ షేర్లు పెరి గాయి. హీరోమోటోకార్ప్‌ రెండుశాతం పెరిగింది. సునీల్‌ కాంత్‌ ముంజాల్‌ పదవీకాలం జెఎండిగా ముగుస్తున్నట్లు ప్రకటించింది. టిసిఎస్‌, అదాని పోర్టులు, ఇన్ఫోసిస్‌, ఆసి యన్‌ పెయింట్స్‌ విప్రో వంటివి 1-3శాతం వరకూ పెరిగాయి. ఇన్ఫోసిస్‌ ముందురోజు నష్టాలను తగ్గించు కుంది. రెండుశాతం కీలకంగామారింది. రాయల్‌బ్యాంక్‌ ఆఫ్‌ స్కాట్‌లాండ్‌ ప్రాజెక్టును రద్దుచేసుకోవడమే ఇందుకుకీలకం. సిప్లా కంపెనీ షేర్లు కొంత ఊరట నిచ్చాయి. కంపెనీ 200బేసిస్‌పాయింట్లు పన్నులచెల్లిం పులకు ముందు మార్జిన్‌ పెరిగిందని ప్రకటించింది. ఇతరత్రా రెలిగేర్‌ 224 రూపాయలవద్ద ట్రేడింగ్‌ జరిగిం ది. కెఎన్‌ఆర్‌ కన్‌స్ట్రక్షన్స్‌ 8శాతం పెరిగింది. కంపెనీ ఇపిసి ఆర్డరుబుక్‌ 4258 కోట్ల వరకూ ఉందని ప్రకటించింది. రోడ్ల విభాగంలోనే 3528 కోట్లు వరకూ ఉన్నట్లు అంచనా వేసింది. సాగునీటివనరులపరంగా రూ730కోట్లుగాఉంది. ఒసిఎల్‌ ఇండియా మూడు శాతం పెరిగింది. బిఎస్‌ఇ నికర లాభాలు 105 కోట్లకు చేరాయి. జీలెర్న్‌ ట్రీహౌస్‌ ఎడ్యుకేషన్‌ యాక్ససరీస్‌ వంటివి 10-15శాతం పెరిగాయి